Ψωμί, έρωτας και φαντασία

Το Ψωμί, έρωτας και φαντασία (ιταλικά: Pane, amore e fantasia) είναι Ιταλική αισθηματική κωμική ταινία του 1953 σε σκηνοθεσία Λουίτζι Κομεντσίνι και σενάριο των Ετόρε Μαργκαντόνα και Βιττόριο ντε Σίκα που ανήκει στο είδος του ιταλικού νεορεαλισμού. Πρωταγωνιστούν οι Βιττόριο ντε Σίκα και Τζίνα Λολομπρίτζιτα.

Η υπόθεση της ταινίας  επικεντρώνεται στον διοικητή της χωροφυλακής Αντόνιο, που αναλαμβάνει τα νέα καθήκοντα του σε ένα μικρό χωριό της Ιταλίας. Εκεί, αναπτύσσει έναν ρομαντικό δεσμό με μια όμορφη νεαρή γυναίκα, την Μαρία, η οποία είναι παντρεμένη. Η ταινία εξερευνά τις σχέσεις, τις κοινωνικές προκλήσεις και τις ανθρώπινες επιθυμίες, συνδυάζοντας διάφορα στοιχεία όπως του ρομαντισμού και της κωμωδίας.

Στο 4ο Διεθνές Φεστιβάλ Κινηματογράφου του Βερολίνου κέρδισε το βραβείο Αργυρής Άρκτου .Το 2008, η ταινία συμπεριλήφθηκε στις 100 ιταλικές ταινίες του Ιταλικού Υπουργείου Πολιτιστικής Κληρονομιάς που πρέπει να διασωθούν, ένας κατάλογος με 100 ταινίες που «άλλαξαν τη συλλογική μνήμη της χώρας μεταξύ 1942 και 1978».

 Πλοκή 
Στη Σαγκλιένα, μια φανταστική μικρή πόλη στο κέντρο της Ιταλίας. Ο αστυνόμος Αντόνιο Καροτενούτο, ένας ηλικιωμένος γυναικάς που θα πρέπει να προσαρμοστεί στη μονοτονική και ήσυχη ζωή του χωριού, μεταφέρεται εδώ αμέσως μετά τον πόλεμο. Με την υποστήριξη της υπηρέτριας Καραμέλα, ο αστυνόμος διευθύνει το τοπικό σταθμό των Καραμπινιέρι. Εδώ συναντά την "Πιτσικαρέλα λα Μπερζαλιέρα", μια νεαρή ντόπια κοπέλα που ερωτεύεται κρυφά τον καραμπινιερο Στέλουτι. Στην αρχή ο αστυνόμος προσπαθεί να αρραβωνιαστεί με την "Μπερζαλιέρα", καθώς η Παολέτα, είναι ερωτευμένη με τον Στελλούτι, αλλά ο τελευταίος είναι στην πραγματικότητα ερωτευμένος στην Μπερζαλιέρα και θέλει η μητέρα του να την γνωρίσει. Έτσι, χάρη στην παρέμβαση του Δον Έμιντιο, ο οποίος ενημερώνει τον αστυνόμο, ο Στελούτι και η Μπερζαλιέρα αρραβωνιάζονται ενώ ο αστυνόμος, το βράδυ της γιορτής του Σαν Αντόνιο, αρραβωνιάζεται με τη Ανναρέλα.

 Διανομή ρόλων 
 Βιττόριο ντε Σίκα ως Αντόνιο Καροτενούτο
 Τζίνα Λολομπρίτζιτα ως Μαρία Ντε Ρίτις
 Μαρίσα Μέρλινα ως Ανναρέλα Μιρζιάνο
 Βιρτζίλιο Ριέντο ως Ντον Εμιντίο
 Τίνα Πίκα ως Καραμέλα
 Μαρία-Πία Κασίλιο ως Παολέτα
 Ρομπέρτο Ρίσο ως Πιέτρο Στελλούτι
 Μέμο Καροτενούτο ως Σύριο Μπαϊότσι
 Βιττόρια Κρίσπο ως η Μαρία Αντόνια Ντε Ρίτις
 Γκουγκλιέλο Μπαρνάμπο ως Ντον Κονσέτσιο

 Κυκλοφορία 
Η ταινία κυκλοφόρησε στις 4 Δεκεμβρίου 1953 στην Ιταλία. Στην Ελλάδα έκανε πρεμιέρα στις 11 Δεκεμβρίου 1954 στους κινηματογράφους Αστυ, Μαξίμ και Παλλάς στην Αθήνα. 

 Υποδοχή 
 Κριτικές 

Ο Αχιλλέας Μαμάκης από την εφημερίδα Έθνος, έδωσε μια θετική κριτική στην ταινία και έγραψε το 1954 πως το "Ψωμί, έρωτας και φαντασία" του Λουίτζι Κομεντσίνι είναι πραγματικά χαριτωμένο έργο. Άλλα δεν είναι η πλοκή που κάνει το φιλμ ενδιαφέρον. Είναι η εξυπνάδα και η φρεσκάδα του και γενικά όλος ο χαριτωμένος τρόπος που εκτυλίσονται τα διάφορα επεισόδια του, με αποκορύφωμα μιαν έξοχη σάτυρα κάποιου δήθεν θαύματος. Και είναι ακόμη η παρουσία της πρωταγωνιστρίας του με το δαιμονισμένο μπρίο και η συμμετοχή του Βιττόριο ντε Σίκα που και σαν ηθοποιός προσελκύει ζωηρότατα.

 Συνέχειες 
Η επιτυχία της ταινίας είχε ως αποτέλεσμα δύο σίκουελ, το πρώτο με την Λολομπρίτζιτα: Ψωμί, έρωτας και ζήλεια (1954) και το δεύτερο με την Σοφία Λόρεν Ψωμί, έρωτας και... (1955). Επίσης ο ντε Σίκα επανέλαβε επίσης τον ρόλο του στην ισπανική ταινία Ψωμί, έρωτας και Ανδαλουσία (1958).

 Παραπομπές 

 Βιβλιογραφία 

 Chiti, Roberto & Poppi, Roberto. Dizionario del cinema italiano: Dal 1945 al 1959. Gremese Editore, 1991.

 Εξωτερικοί σύνδεσμοι 


Κατηγορία:Ταινίες σε σκηνοθεσία Λουίτζι Κομεντσίνι
Κατηγορία:Ιταλικές ασπρόμαυρες ταινίες
Κατηγορία:Ταινίες του 1953
Κατηγορία:Ιταλόφωνες ταινίες
Κατηγορία:Ιταλικές αισθηματικές ταινίες
Κατηγορία:Ιταλικές κωμικές ταινίες
Κατηγορία:Ταινίες ιταλικού νεορεαλισμού
Κατηγορία:Ταινίες γυρισμένες στην Ιταλία
Κατηγορία:Ιταλικές ταινίες της δεκαετίας 1950